จักรพรรดินโปเลียนที่ 1
นโปเลียนเกิดที่เมืองอาฌักซีโยหรืออายัชโช ในภาษาอิตาลี บนเกาะคอร์ซิกา เมื่อวันที่ 15 สิงหาคม ค.ศ. 1769 ซึ่งเป็นเวลาเพียง 1 ปี ภายหลังจากที่ฝรั่งเศสได้ซื้อเกาะนี้ไปจาก สาธารณรัฐเจนัว ค.ศ. 1768 ครอบครัวของเขาเป็นหนึ่งในตระกูลผู้ดีจำนวนน้อยนิดบนเกาะคอร์ซิก้า บิดาของเขาชื่อชาร์ลส์ มาเรีย โบนาปาร์ตหรือ คาร์โล มาเรีย บัวนาปาร์เต (สำเนียงอิตาลี) ได้จัดการให้เขาได้เข้ารับการศึกษาที่ประเทศฝรั่งเศส ที่เขาได้เข้าไปตั้งรกรากตั้งแต่อายุ 9 ขวบ
เพาล์ ฟ็อน ฮินเดินบวร์ค
เพาล์ ลูทวิช ฮันส์ อันโทน ฟ็อน เบ็นเนอเคินดอร์ฟ อุนท์ ฟ็อน ฮินเดินบวร์ค () รู้จักกันทั่วไปว่า เพาล์ ฟ็อน ฮินเดินบวร์ค (2 ตุลาคม ค.ศ. 1847 – 2 สิงหาคม ค.ศ. 1934) เป็น Generalfeldmarschall (จอมพล) และรัฐบุรุษที่ได้บัญชาการในกองทัพเยอรมันในช่วงครึ่งหลังของสงครามโลกครั้งที่หนึ่ง ก่อนที่จะได้รับการเลือกตั้งเป็นประธานาธิบดีแห่งสาธารณรัฐไวมาร์ในปี ค.ศ. 1925 เขาได้มีบทบาทที่สำคัญใน"การยึดอำนาจ"ของนาซีในเดือนมกราคม ค.ศ. 1933 เมื่อภายใต้แรงกดดัน เขาได้แต่งตั้งให้อดอล์ฟ ฮิตเลอร์เป็นนายกรัฐมนตรีของ"รัฐบาลความเข้มแข็งของชาติ" แม้ว่าพวกนาซีจะมีเสียงข้างน้อยในคณะรัฐมนตรีและรัฐสภาไรชส์ทาค